Diari Oficial de la Generalitat Valenciana


Sumari del DOGV 8937, del 27-10-2020 (2020/8626)

ORDRE 12/2020, de 16 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'acorda iniciar el procediment de revisió i aprovació del Pla rector d'ús i gestió del Parc Natural de l'Albufera.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8626


Data del document
:   16-10-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació
    * administració regional
    * zona protegida
    * reserva natural

ORDRE 12/2020, de 16 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'acorda iniciar el procediment de revisió i aprovació del Pla rector d'ús i gestió del Parc Natural de l'Albufera. [2020/8626]  
Mitjançant el Decret 259/2004, el Consell de la Generalitat va aprovar el Pla rector d'ús i gestió del Parc Natural de l'Albufera. Una part de les disposicions que integraven la citada norma, la disposició derogatòria primera, i els articles 35, apartats 1 i 4, el 36.d i del 73 al 81, foren declarades nul·les per la sentència 484/2008, de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana. La decisió citada va ser confirmada en cassació en la Sentència de 10 de maig de 2012, de la Secció Cinquena de la Sala Contenciosa Administrativa del Tribunal Suprem.  
  
En aquests moments també s'està iniciant el procediment administratiu per a la revisió del Pla d'ordenació dels recursos naturals de la Conca Hidrogràfica de l'Albufera. Aquest document és bàsic per a l'ordenació i protecció dels recursos del parc natural i la seua àrea d'esmorteïment, fet que encara fa més necessari la revisió d'aquest pla per adequar-se i complementar el pla d'ordenació.  
  
La Llei 11/1994, de 27 de desembre, d'espais naturals protegits de la Comunitat Valenciana, estableix que el Pla rector d'ús i gestió (PRUG) s'inicie d'acord amb el que indiquen els articles del 37 al 41 de l'esmentada llei, que concretarà l'ordenació detallada del territori i els recursos ambientals del parc, determinant alhora un marc normatiu i de procediment per a l'execució de plans, programes i actuacions en relació amb la gestió i maneig de l'espai protegit.  
  
Per tot això, i en exercici de les competències i atribucions conferides per la Constitució, l'Estatut d'Autonomia i el conjunt de la legislació ambiental estatal i autonòmica d'aplicació al cas, escau iniciar l'expedient d'elaboració i aprovació del Pla rector d'ús i gestió del Parc Natural de l'Albufera, i a l'efecte,  
  
  
ORDENE  
  
Article 1  
S'acorda la iniciació de l'expedient de revisió i aprovació del Pla rector d'ús i gestió del Parc Natural de l'Albufera, l'àmbit territorial del qual és el que estableix el Decret 71/1993, i que s'acompanya en l'annex 1.  
  
Article 2  
1. A partir de la publicació d'aquest ordre en el Diari Oficial de la Generalitat Valenciana, queda establit el règim de protecció que disposa l'article 28 de la Llei 11/1994, de 27 de desembre, de la Generalitat, d'espais naturals protegits de la Comunitat Valenciana.  
  
2. Les mesures cautelars al fet que fa referència l'anterior apartat 1, de conformitat així mateix amb l'esmentat article 28 de la Llei 11/1994, tindran una vigència màxima de tres anys i podran ser complementades i especificades, per a un millor compliment dels objectius del pla, mitjançant un acord del Consell de la Generalitat, a proposta de la consellera d'Agricultura, Desenvolupament Rural, Emergència Climàtica i Transició Ecològica.  
  
Article 3  
Es faculta la Direcció General de Medi Natural i Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, per a realitzar les actuacions tendents a la revisió i aprovació del Pla Rector d'Ús i Gestió de l'Albufera, prèvia la tramitació de l'oportú expedient d'acord amb el procediment legalment previst.  
  
DISPOSICIÓ FINAL  
  
La present ordre produirà efectes el mateix dia de la seua publicació en el Diari Oficial de la Generalitat Valenciana.  
  
Contra aquest acte, que posa fi a la via administrativa, es pot interposar potestativament recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes comptat des de l'endemà de la publicació, o impugnar-se directament davant de l'ordre jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que disposen els articles 123 i 124 de la Llei 39/2015, d'1 d'octubre, de règim jurídic de les administracions públiques i del procediment administratiu comú.  
  
València, 16 d'octubre de 2020  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÀ HERRERA